న్యూఢిల్లీ, మార్చి 31: హెచ్ఐవీ బాధిత పిల్లలను ‘నిర్లక్ష్యానికి గురైన గ్రూప్’గా పరిగణించి, వారికి నిర్బంధ విద్యనందించే విధంగా ఒక నోటిఫికేషన్ ఇచ్చే అంశాన్ని పరిశీలించాలని సుప్రీంకోర్టు అన్ని రాష్ట్రాలనూ కోరింది. ప్రధాన న్యాయమూర్తి ఖేహర్, జస్టిస్ డీవై చంద్రచూడ్లతో కూడిన ధర్మాసనం శుక్రవారం ఈ మేరకు ఆదేశాలు జారీ చేసింది. హెచ్ఐవీ లక్షణాలు ఉన్న, హెచ్ఐవీ సోకిన పిల్లలను విద్యాహక్కు చట్టంలోని నిబంధనల కింద ‘నిర్లక్ష్యానికి గురైన గ్రూప్’గా పరిగణిస్తూ అన్ని రాష్ట్రాలూ ఒక నోటిఫికేషన్ జారీ చేయాల్సిన అవసరం ఉందని తాము భావిస్తున్నామని ధర్మాసనం స్పష్టం చేసింది. నాలుగు వారాల్లో రాష్ట్రాలు ఈ నోటిఫికేషన్ జారీచేయాలని, ఒకవేళ రాష్ట్రాలకు అభ్యంతరాలుంటే ఒక అఫిడవిట్ రూపంలో కారణాలు చెప్పాలని కోరింది. హెచ్ఐవీ బాధిత పిల్లలను ‘నిర్లక్ష్యానికి గురైన గ్రూప్’గా పరిగణిస్తూ ఇప్పటికే 11 రాష్ట్రాలు, ఒక కేంద్రపాలిత ప్రాంతమూ సానుకూలంగా స్పందించడంపై సుప్రీం ఆనందం వ్యక్తం చేసింది. విద్యాహక్కు చట్టం కింద హెచ్ఐవీ బాధిత పిల్లలను ‘నిర్లక్ష్యానికి గురైన గ్రూప్’గా పరిగణించాలని కోరుతూ ఒక స్వచ్ఛంద సంస్థ దాఖలు చేసిన పిల్పై బెంచి ఈమేరకు ఆదేశాలిచ్చింది.
newdhilly, marchi 31: hechiv baadhita pillalanu ‘nirlakshyaaniki guraina groop’gaa pariganinchi, vaariki nirbandha vidyanandinche vidhamgaa oka notification iche amsaanni pariseelinchaalani supreenkortu anni raashtraalanuu korindi. pradhaana nyaayamuurti khehar, justis deevai chandrachudlatho kuudina dharmasana sukravaaram ee meraku aadesaalu jaarii chesindi. hechiv lakshanaalu unna, hechiv sokina pillalanu vidyaahakku chattamloni nibandhanala kinda ‘nirlakshyaaniki guraina groop’gaa pariganistuu anni raashtraaluu oka notification jaarii cheyalsina avasaram undani taamu bhaavistunnaamani dharmasana spashtam chesindi. naalugu vaaraallo rashtralu ee notification jaareecheyaalani, okavela rashtralaku abhyantaraalunte oka affidavit roopamlo kaaranaalu cheppaalani korindi. hechiv baadhita pillalanu ‘nirlakshyaaniki guraina groop’gaa pariganistuu ippatike 11 rashtralu, oka kendrapalita praantamuu saanukuulamgaa spandinchadampai supreem aanandam vyaktam chesindi. vidyaahakku chattam kinda hechiv baadhita pillalanu ‘nirlakshyaaniki guraina groop’gaa pariganinchaalani korutu oka swachchanda samstha daakhalu chesina pilpai benchi eemeraku aadesaalichindi.